આપણે પુસ્તકોમાં અથવા તો પૌરાણીક કહાણીઓમાં એવું સાંભળ્યું હશે કે પાણીની અંદર એક આખી નગરી વસતી હતી. જો કે, આ વાતો પર લોકોને એટલો વિશ્વાસ નહોતો. પરંતુ છેલ્લા કેટલાક વર્ષોમાં કરવામાં આવેલા સંશોધન અને શોધોમાં એક આશ્ચર્ય પમાડે તેવી બાબતો ધ્યાનમાં આવી છે અને એ છે કે પાણીની અંદર પણ અનેક નગરીઓ છે, જે પાણીનો પ્રવાહ વધવાના કારણે પાણીમાં સમાઇ ગઇ હતી. કહેવાય છે ને કે દરિયાએ અનેક રહસ્યમય બાબતોને પોતાના ઉદરમાં સાચવીને રાખી છે, આ શહેરો પણ તેના ઉદરમાં ક્યાંક સચવાયેલા પડ્યાં છે.